গত বৃহস্পতিবার যাত্রাবাড়ী ফলের আড়তে অভিযান চালিয়ে ১ হাজার মণ আমের পাশাপাশি ৪০ মণ খেজুরও ধ্বংস করা হয়। ওই সময়ও আমে ইথোপেনের অস্তিত্ব পাওয়া যায়। ক্ষতিকর এমন আম বিক্রির দায়ে আশা বাণিজ্যালয়ের লুৎফুর রহমান ও জাকির হোসেনকে এক বছর করে, মোস্তফা এন্টারপ্রাইজের মো. মোস্তফা ও সাতক্ষীরা বাণিজ্যালয়ের মো. ইয়াসিনকে ছয় মাস করে, এস আলম বাণিজ্যালয়ের মিঠুন সাহা ও বিসমিল্লাহ ট্রেডার্সের মো. শহিদুলকে দুই মাস করে, অমিউর ট্রেডার্সের রণজিৎ রাজবংশীকে তিন মাস, মেহেদী হাসান ও রেজাউলকে ১৫ দিন করে কারাদণ্ড দেওয়া হয়েছে এর আগে গত ১৫ মে কারওয়ান বাজারের ফলের আড়তে আরেক অভিযানে অপরিপক্ব ৬০০ মণ আম জব্দ করা হয়। ওই দিন সকাল আটটা থেকে থেকে দুপুর পর্যন্ত চলা ওই অভিযানে জব্দ করা আম নষ্ট করে ফেলা হয়। অপরিপক্ব আম বিক্রির অভিযোগে আটজনকে দুই থেকে তিন মাস করে কারাদণ্ড দেওয়া হয়।